РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 09

от заседание на комисия „Управление на собствеността”
към Пленума на Висшия съдебен съвет, проведено на 18.03.2020 г.

Днес, 18.03.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 7/16.03.2020 г., т. 2:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Боян Новански 
Огнян Дамянов
Йордан Стоев
Стефан Гроздев

ОТСЪСТВА: Олга Керелска.

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Необходимост от осигуряване на средства във връзка с въвеждане в експлоатация на обект: „Съдебна палата в гр.Сливница, УПИ XXVI, кв. 8 по ПУП на гр.Сливница“. 
Приложение: Доклад от Лина Грънчарова - началник отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 
1.2. ПРИЕМА за необходимо и целесъобразно възлагането на строително-ремонтни работи с предмет: „Захранване на ГРТ от КРШ за обект: „Съдебна палата гр. Сливница, УПИ XXVI, кв.8 по ПУП на гр. Сливница“ и извършването на разход в размер на 22 206 лв. с ДДС за изграждане на трасето на захранващи кабели от ГРТ (главно разпределително табло) до ново електромерно табло на границата на имота, в който се намира новоизградената Съдебна палата в гр. Сливница. 
Средствата следва да се осигурят по § 51-00 „Основен ремонт на дълготрайни материални активи“ на органите на съдебната власт за 2020 г. за сметка на „Неразпределения резерв за проектиране и основен ремонт на сгради“.
Мотиви: Обект „Изграждане на нова сграда — Съдебна палата в гр. Сливница, УПИ XXVI, кв. 8 по подробен устройствен план на гр. Сливница“ е включен в Инвестиционната програма на ВСС. За изпълнението на обекта след проведена обществена поръчка е сключен договор с предмет „Изграждане на нова сграда - Съдебна палата в гр. Сливница, УПИ XXVI, кв. 8 по подробен устройствен план на гр. Сливница “ с Консорциум „БРИЛЯНТ МИДИЯ“ ДЗЗД.
Средствата в размер на 22 206 с ДДС са необходими за изграждане на ново трасе на захранващи кабели от ГРТ (главно разпределително табло) в сградата до ново електромерно табло (точка на присъединяване към разпределителната електрическа мрежа на „ЧЕЗ Разпределение България“) на границата на имота. Финансовите средства са необходими за изпълнение на СМР, без които новоизградената сграда на Съдебната палата в гр. Сливница не може  да бъде захранена с електрическа енергия  и не може да бъде въведена в експлоатация. Те не могат да бъдат разплатени с финансовите средства за „непредвидени разходи“ по договор №1/30.10.2018г., тъй като не са били предмет на този договор.

	1.3. ВКЛЮЧВА в Инвестиционната програма на ВСС за 2020 г. обект: „Захранване на ГРТ от КРШ за обект: „Съдебна палата гр. Сливница, УПИ XXVI, кв.8 по ПУП на гр. Сливница“, със сметна стойност в размер на 22 206 лв. /двадесет и две хиляди двеста и шест/ лева с ДДС.

Мотиви: Съгласно решение по т. 6 от Протокол № 1/18.01.2018 г. на ПВСС и с цел реализиране на инвестиционните намерения на ВСС за обект: „Изграждане на нова сграда — Съдебна палата в гр. Сливница, УПИ XXVI, кв. 8 по подробен устройствен план на гр. Сливница“. Изпълнението на СМР-предмет на Договора са необходими за въвеждане на новата сграда на Съдебната палата в гр.Сливница в експлоатация. 

1.4. ПРИЕМА за необходимо и целесъобразно извършването на разход в размер на 21 360 лв. с ДДС за заплащане на постоянна съставляваща на цената (такса за присъединяване) - част от цена за присъединяване по Договор за присъединяване към разпределителната електрическа мрежа на „ЧЕЗ Разпределение България“АД. Средствата следва да се осигурят § 51-00 „Основен ремонт на дълготрайни материални активи“ на органите на съдебната власт за 2020 г. за сметка на „Разходи за такси към експлоатационни дружества и други разходи за обекти“ – 2020 г. 

Мотиви: Сключване на Договор за присъединяване към разпределителната електрическа мрежа между „ЧЕЗ Разпределение България“АД и Висш съдебен съвет чрез административния ръководител на Районен съд – Сливница, за новоизградената Съдебна палата в гр. Сливница е необходимо за изграждане на съоръжения за присъединяване - нова кабелна линия НН от ново електромерно табло на границата на имота до ТП “МНО 3“ гр. Сливница   и е задължително за въвеждане на обекта в експлоатация. Заплащането на цена за присъединяване се определя, съгласно Наредба №1 за регулация на цените на електрическата енергия. Постоянната съставляваща на цената за присъединяване (такса за присъединяване) е определена в Договора за присъединяване и се заплаща в петдневен срок от подписването му.
1.5. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2020 г. да отрази промените по т. 1.3 и т. 1.4. 
1.6. ИЗПРАЩА решението по т. 1.2 и т. 1.4 на Комисия „Бюджет и финанси”, за корекция на бюджета на Районен съд - Сливница, а по т. 1.3 и т. 1.5 - за сведение.

2.ОТНОСНО: Изпълнение на  Споразумение № РД 09-55/26.02.2020 г. между Висш съдебен съвет и Министерство на труда и социалната политика по мярка М01 „Подобряване на обществената среда в населените места“ по проект „Красива България“ за обект: „Районен съд – Ардино“.
Приложение: Доклад от Лина Грънчарова - началник отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“. 

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

2.2. УПЪЛНОМОЩАВА административния ръководител на Районен съд – Ардино да представлява Висшия съдебен съвет при организирането и провеждането на процедура за възлагане на обществена поръчка с прогнозна стойност в размер на 65 246.66 лв. без ДДС или 78 286 лв. с ДДС по реда на Закона за обществените поръчки за извършване на строително-монтажни/ремонтни работи (СМР/СРР) на обект: „Районен съд Ардино”, находящ се на ул. „Републиканска“№ 2, гр. Ардино, при стриктно спазване на ЗОП, ЗУТ, съответната подзаконова нормативна уредба и на правилата на Проект “Красива България“, в изпълнение на Споразумение № РД 09-55/26.02.2020 г., съфинансирано по мярка М01 „Подобряване на обществената среда в населените места“ от Проекта и да подпише договор (по образец на Проект „Красива България“) с избрания изпълнител. 
Провеждането на процедурата по възлагането на обществената поръчка и сключването на договор с избрания изпълнител да се извърши в срок до 12.06.2020 г. включително и в съответствие с изискванията на проекта.

	Мотиви: За изпълнение на Споразумението е необходимо организиране, провеждане и възлагане на процедура за обществена поръчка за строителство на стойност до 65 246.66 лв. без ДДС.

	2.3. ИЗПРАЩА решението на административния ръководител на Районен съд – Ардино, за сведение и изпълнение.

3.ОТНОСНО: Писмо от административния ръководител на Административен съд – Кърджали с вх. ВСС-2517/26.02.2020 г. във връзка с осигуряване на средства за извършване на неотложен авариен ремонт на чилър. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА за неотложно осигуряването на средства в размер на 2 598,96 (две хиляди петстотин деветдесет и осем и 0,96) лева с включен ДДС за извършване на неотложен текущ ремонт на термопомпения ВОА в сградата на Административен съд - Кърджали, вследствие на настъпила авария.
Стойността на разхода е определена, съгласно най-ниското ценово предложение. 

Мотиви: Във връзка настъпила аварийна ситуация при включване на чилъра и задействало се автоматично изключване на главния предпазител е извършена диагностика на климатичната инсталация от „АРАТО КЛИМА“ ЕООД. Констатирано е: теч в системата на хладилен агент К407С, износени филтри дехидратор, както и аварирал компресор, неподлежащ на ремонт. 
За отстраняване на констатираната неизправност е извършен оглед на място от специализирани фирми и са предоставени ценови оферти за извършване на неотложни видове ремонтни работи за привеждането на системата към нормална експлоатация. 

3.2. ПРЕДЛАГА на Комисия „Бюджет и финанси“ към ПВСС средствата за обезпечаване на ремонтните работи да се осигурят от неразпределения резерв за непредвидени неотложни разходи по бюджета на съдебната власт, утвърден със ЗДБРБ за 2020 г.

Мотиви: В разпределението на средствата за текущи ремонти за 2020 г. искането на Административен съд – Кърджали не е включено, тъй като аварийната ситуация е настъпила през месец февруари 2020 г. 
Разходът е неотложен, тъй като след извършването му ще бъде отстранена констатираната неизправност в климатичната система.
На основание чл.12 от „Правила за планирането, осигуряването на средства и извършването на текущ ремонт на сградния фонд на съдебната власт“, приети с решение по т. 33 от Протокол № 22/26.09.2019 г. на ПВСС е необходимо искането да бъде одобрено и извършването на ремонта да бъде обезпечено от неразпределения резерв за непредвидени неотложни разходи по бюджета на съдебната власт, утвърден със ЗДБРБ за 2020 г.

3.3. ИЗПРАЩА решението по т. 3 от настоящия протокол на Комисия „Бюджет и финанси”, по компетентност.

4.ОТНОСНО: Писмо от административния ръководител на Окръжен съд – Търговище с вх.№ВСС-1661/10.02.2020г. във връзка с присъединяване към eлектроразпределителната мрежа.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ИЗВЪРШВАНЕТО на разход в размер на 9 600 (девет хиляди и шестстотин) лева. с ДДС, за сключване на договор за присъединяване към електроразпределителната мрежа на електроразпределително дружество „ЕРП-Север“ АД е необходимо. Средствата да се осигурят по § 51-00 „Основен ремонт на ДМА“ за сметка на „Разходи за такси към експлоатационни дружества и други за обекти“.

Мотив: Разходът е определен съгласно чл. 33 и чл.34 от Наредба № 1 за регулиране на цените на електрическа енергия (обн., ДВ. бр. 25 от 24.03.2017г. в сила от 24.03.2017г.) от Държавната комисия за енергийно и водно регулиране (ДКЕВР) цени за присъединяване към електроразпределителните мрежи и Решение № Ц – 002/29.03.2002 г. на ДКЕВР. Разходът не е капиталов, но е относим към собствеността на имота.

4.2. ВЪЗЛАГА на отдел „Инвестиции и строителство“ при последваща актуализация на поименното разпределение на разходите по § 51-00 „Основен ремонт на ДМА“ на органите на съдебната власт за 2020 г. да отрази промените по т. 4.1. 

4.3. ИЗПРАЩА решението по т. 4 от настоящия протокол на Комисия „Бюджет и финанси”, за корекция на бюджета на Окръжен съд – Търговище.

5.ОТНОСНО: Необходимост от текущ ремонт на ведомствен апартамент, намиращ се в гр.София за нуждите на постоянните преподаватели на НИП
Приложение: Доклад от инж. Юрий Георгиев – главен експерт в отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА за сведение доклада на инж. Лина Грънчарова – началник отдел „Инвестиции и строителство“ и Иванка Христова – началник отдел „Управление на собствеността“, в дирекция „Управление на собствеността на съдебната власт“.

5.2. ПРИЕМА  за  неотложно  осигуряването  на  средства в размер до 19 384,00 лв. с включен ДДС за извършване на текущ ремонт на ведомствен апартамент № 68, намиращ се в гр. София, ж.к. „Овча Купел“, ул. „Букет“ № 56, бл. 6, вх. А, ет.17, предоставен за нуждите на постоянни преподаватели на НИП, като средствата за обезпечаване на ремонтните работи да се осигурят от неразпределения резерв за непредвидени неотложни разходи по бюджета на съдебната власт, утвърден със ЗДБРБ за 2020 г.
Мотиви: Във връзка с чл.12, ал.1 от „Правилата за планирането, осигуряването на средства и извършването на текущ ремонт на сградния фонд на съдебната власт“ искането е „нововъзникнала потребност“ за НИП и е с характер на неотложен текущ ремонт.

5.3. ИЗПРАЩА решението по т. 5.2 на Комисия „Бюджет и финанси“, за корекция на бюджета на НИП.
КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

5.4. ВЪЗЛАГА правото на стопанисване на директора на НИП на ведомствен апартамент № 68, намиращ се в гр. София, ж.к. „Овча Купел“, ул. „Букет“ № 56, бл. 6, вх. А, ет. 17, във връзка с чл. 388, ал. 1, предложение второ от Закона за съдебната власт и Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди (приети с решение на Пленума на Висшия съдебен съвет по протокол № 19/05.07.2018 г.).
5.5. ИЗПРАЩА решението на директора на Националния институт на правосъдието, за сведение и изпълнение.

6.ОТНОСНО: Изпълнение на проект за повишаване на енергийната ефективност в сградата на Районен съд – Генерал Тошево по Оперативна програма „Райони в растеж“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА за сведение  получената информация относно напредъка по изпълнение на дейностите в сградата на Районен съд - Генерал Тошево, част от проект за повишаване на енергийната ефективност в обществени и жилищни сгради в община Генерал Тошево по Оперативна програма „Региони в растеж“.

-	Управление на собствеността:

7.ОТНОСНО: Проект на решение за изменение решение на ПВСС по протокол № 15/31.05.2018 г., т. 41.

Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада на Иванка Христова – началник на отдел „Управление на собствеността“ в дирекция „Управление на собствеността на съдебната власт“.
 
КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

7.2. ИЗМЕНЯ И ДОПЪЛВА решение по т. 41 от протокол № 15 от заседание на Пленума на Висшия съдебен съвет, проведено на 31.05.2018 г., както следва:

7.2.1. В т. 41.1. „На Национална следствена служба се предоставят за ползване:“, текстът „Първи“ да се чете: „3 броя кабинети с №№ 102, 103 и 104 на първия етаж“.
7.2.2. В т. 41.2. „На Специализирана прокуратура се предоставят за ползване:“ се допълва с текста „8 броя кабинета с №№ 105, 106, 107, 108, 109, 110, 111, 112 на първи етаж от сградата на Блок 1В.“ 
В останалата част решението не се променя.

7.3. ИЗПРАЩА решението на Главния прокурор на Република България, на разпореждане, на директора на Националната следствена служба и заместник на главния прокурор по разследването и на административния ръководител на Специализираната прокуратура – за сведение и изпълнение.

8.ОТНОСНО: Проект на решение за упълномощаване на представляващия Висшия съдебен съвет да отправи искане до Областния управител на област Враца за предоставяне за безвъзмездно управление на част от имот, находящ се в гр. Мездра.

Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ПРИЕМА доклада на Иванка Христова - началник на отдел „Управление на собствеността“ в дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 7/16.03.2020 г., т. 2 
на Пленума на Висшия съдебен съвет
Р  Е  Ш  И:

8.2. УПЪЛНОМОЩАВА представляващия Висшия съдебен съвет да отправи искане до Областния управител на област Враца, за започване на процедура по реда на чл. 15, ал. 2 от ЗДС, за предоставяне за безвъзмездно управление на ВСС, за нуждите на РП – Мездра, на част от имот – стая 304а на третия етаж от сграда, находяща се в гр. Мездра, ул. „Иван Вазов“ № 2 и за подписване на договор относно помещенията, описани в договор № 93-00-33/19.03.2010 г. за безвъзмездно предоставяне за управление на недвижим имот – частна държавна собственост и анекс към него от 13.05.2011 г. 

9.ОТНОСНО: Предложение от Обединена българска банка във връзка с разделяне на имот, находящ се в гр. Нова Загора.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА ЗА СВЕДЕНИЕ доклада на Иванка Христова-началник на отдел УС, дирекция УССВ.
9.2. ДАВА СЪГЛАСИЕ за разделяне на парцел – УПИ V-2226 от кв. 124 по ПУП,  находящ се в гр. Нова Загора, на 2 /две/ части, съгласно предложение от „ОББ“ АД.
9.3. ВЪЗЛАГА на отдел „Управление на собствеността“ да уведоми за решението представителя на „ОББ“ АД.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ

                               ЧЛЕНОВЕ НА 
		          КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: 
1.	/п/ ОГНЯН ДАМЯНОВ
2.	/п/ ЙОРДАН СТОЕВ
3.	/п/ БОЯН НОВАНСКИ
4.	/п/ СТЕФАН ГРОЗДЕВ